**PROJEKTITOETUSE TAOTLUS**

| **Taotleja nimi** | MTÜ Kulter Eesti |
| --- | --- |
| **Projekti nimetus** | Suurte võimaluste Eesti - isamaaline elustiil |
| **Projekti üldmaksumus** | 45 200€ |
| **sh taotletav summa** | 45 200€ |
| **sh omafinantseering** | 0 |
| **sh kaasfinantseering** | 0 |
| **Projekti toimumise aeg** | 01.03.2026-31.12.2026 |
| **Toetuse kasutamise periood** | 01.03.2026-31.12.2026 |

**TAOTLEJA ANDMED**

| **Juriidiline nimetus** | MTÜ Kulter Eesti |
| --- | --- |
| **Registrikood** | 80216487 |
| **Postiaadress** | Harju maakond, Tallinn, Haabersti linnaosa, Õismäe tee 65-57, 13512 |
| **E-post** | ylo.kulter@gmail.com |
| **Telefon** | 509 2470 |
| **Kodulehekülje aadress** | kultereesti.org |
| **Käibemaksukohustuslase number** | - |
| **Taotleja põhikirjalised tegevused** | Mittetulundusühingu eesmärkideks on tervislike ning sportlike eluviiside propageerimine ja edendamine; igasuguse informatsiooni kogumine ja levitamine noorsoo hulgas levivate pahade kohta takistamaks riskikäitumise levikut; Eesti rahvuskultuuri jätkusuutlikkuse tagamine kuriteoennetuse ja noorsoo kaasamise teel; kvaliteetkultuuri edendamine ja isamaalise kasvatuse propageerimine. Seda Euroopa Liidu ja teiste programmide raames eraldatavate vahendite ning sihtotstarbeliste eraldise kogumise ja haldamise abil;  Oma eesmärkide saavutamiseks ühing: - algatab, koostab, viib ellu ning toetab piirkondlikke ja üleriigilisi kultuuri- ja koolitusprojekte; - taotleb nimetatud projektide rahastamist Eesti, Euroopa Liidu ja teiste riikide fondidest; - loob, toodab ja toetab audiovisuaalseid teoseid (raadio- ja telesaated, dokumentaal- ja mängufilme, sh ka MTÜ kodulehekülg) ning lavateoseid (teatri- ja kontserdietendusi); - kooskõlastab oma tegevust teiste kultuuri- ja koolitusprogrammide ja projektidega ning rahastajatega; - toetab mittetulunduslikku kirjastustegevust; - teeb majandustegevust, mis on suunatud ühingu eesmärkide täitmisele ja kaasaaaitamiseks (sh tegeleb jae-, hulgi- ja komisjonikaubandusega); - korraldab seminare, õppepäevi, ekskursioone ja sportlikke õppe-puhkelaagreid. |
| Pangakonto andmed | |
| **Kontoomaniku nimi** | MTÜ Kulter Eesti |
| **Pangakonto number (IBAN)** | LHV EE027700771012351429 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed | |
| **Allkirjaõigusliku isiku nimi** | Ülo Lomp |
| **E-post** | ylo.kulter@gmail.com |
| **Telefon** | 509 2470 |
| **Projektijuhi/kontaktisiku nimi** | Ülo Lomp |
| **E-post** | ylo.kulter@gmail.com |
| **Telefon** | 509 2470 |

**TAOTLEMISE EESMÄRK**

**Taotlus vastab järgmistele eesmärkidele**:

*Määratlege taotluse eesmärk või eesmärgid. Lisaks seostage, millistele konkursi eesmärkidele taotlus vastab. (Õige variant alla joonida.)*

* **NATO kollektiivkaitse olulisuse tutvustamine Eesti riigikaitses** nii eesti kui vene keeles noortele vanuses 15–19 eluaastat ja/või kesk- ja kutseharidusasutuste õpetajatele;
* **Eesti sõjalise riigikaitse ja selle eesmärkide** (kaitsetahe, kaitsevalmidus, liitlassuhted, sh Eestis teenivad NATO liitlasväed) **tutvustamine**, mh vene keeles, Ida-Virumaa ja/või Tallinna/Maardu eestivene noortele vanuses 10–19 eluaastat;
* **väärinfo paljastamise ja faktikontrolli kaudu Eesti elanike meediapädevuse tõstmine**.

**PROJEKTI EESMÄRK JA TEGEVUSED**

| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Anda võimalust vene emakeelega õpilastele arendada eesti keele oskust ja huvi selle õppimise vastu läbi Eesti (sõja)ajalugu tutvustava huvitegevuse koolides kohapeal ning Eesti sõjamuuseumis Viimsis, lisaks keele- ja kultuurikümbluslaagris koos Kostivere kooli õpilastega. Lisaks hakatakse pilootprojekti raames senisest põhjalikumalt tähistama Eesti riiklusega seotud tähtpäevi Sillamäe Vanalinna koolis.  Projekti eestvedaja töötab juba kolmandat aastat ise Ida-Virumaal koolides õpetajana ja näeb, et Eesti ühes siinse keele ja kultuuriga, samuti patriotismiga, jääb sealsetest noortest pigem kaugele. Projekti eesmärk on anda panus olukorra muutumisse paremuse poole, sh meie Kaitseväe ja sõjalise riigikaitse tutvustamise kaudu Eesti sõjamuuseumis. |
| --- | --- |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.f* | **Projekt “Suurte võimaluste Eesti – isamaaline elustiil”** viib 2026. aastal pilootprojekti raames läbi kaks tegevussuunda: **(A) 7 õppereisi** Ida-Virumaa koolidest Eesti Sõjamuuseumisse Viimsis ja **(B) 5-päevase suvelaagri** Sillamäe Vanalinna Kooli ja Kostivere Kooli õpilastele (10+10). Õppereisidel on tervikprogramm: bussis lühike **filmiprogramm** ja **Eesti ajaloo viktoriin**, muuseumis LAK-meetodiga **giidituur ja töötoad** ning kohtumine noorte seas tuntud **eeskujuga** (laulja/näitleja); kaasas osaleb igal reisil 3–4 õpetajat, kellest kujunevad koos õpilastega tulevikus koolisiseste jätkutegevuste **„Eesti saadikud“**. Laagris toimub keele- ja kultuurikümblus, kolmel päeval osaletakse Viimsis (ESMi õppekeskkond, ajaloo- ja militaarrajad) ning kahel päeval Kostiveres koostöö- ja meeskonnaharjutused. **Partnerid:** Eesti Sõjamuuseum – Kindral Laidoneri muuseum (programmi võõrustamine), Sillamäe Vanalinna Kool, Sillamäe Eesti Põhikool, Sillamäe Gümnaasium, Narva Eesti Põhikool ning Kostivere Kool (õpilaste ja õpetajate kaasamine ning koolisisesed järeltegevused). Kavandatud eesmärgid – noorte **arusaam Eesti riigikaitsest ja NATOst**, **eesti keele parem oskus** ning **kultuuriline** **sidusus Eestiga** – saavutatakse kontaktõppe, rollimudelite ja korduvate kokkupuudete kaudu; tulemusi mõõdetakse **enne- ja järelküsitluste**, viktoriinitulemuste, osalusstatistika ja kooliesitluste kaudu. Projekti kogumaht on ~**315 õppereisidel osalevat noort** + **20 laagrilist** ning **25+ õpetajat**, mis loob skaleeritava mudeli 2027. aastaks. |
| **Projekti toimumise koht/piirkond** | Sillamäe, Narva, Viimsi/Tallinn, Kostivere |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Sillamäe ja Narva koolide õpilased vanuses 14-19 eluaastat, lisaks keele- ja kultuurikümbluse teostamiseks Kostivere kooli õpilased vanuses 14-19 eluaastat. Kokku: ~45 õpilast x 7 reisi = u 315 noort + 20 laagrilist. Reisidel osaleb 3-4 õpetajat, kokku umbes 25 osalemine projektis. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* |  |
| **Märts I pool 2026** | * Partnerkoolide ja muuseumiga detailkokkulepped, ohutus- ja käitumiskord; bussipartneri kinnitamine; filmivaliku ja viktoriini kokkupanek, sotsiaalmeedia- ja koolikanalite teavitus. * Baastaseme küsitlus (kaitsetahe, huvi eesti kultuuri vastu, eesti keele kasutus) – 5 min veebiküsimustik. |
| **Märtsi II pool-mai lõpp 2026** | * 5 õppereisi (4 Sillamäelt, 1 Narvast) – programm: bussifilm, ESM haridusprogramm, lõuna, kohtumine eeskujuga, tagasiteel viktoriin & auhinnad. |
| **Juuli 2026** | * 5-päevane suvelaager (20 õpilast; 5 päeva). Sh riigikaitseline element (ajateenistuse, liitlassuhete ja tsiviilkaitse põhimõtete tutvustus). |
| **Oktoober-november 2026** | * 2 õppereis (Narva + Sillamäe), koolisiseste esitluste „minituurid“ (õpetajad+õpilassaadikud). |
| **November–detsember 2026** | * Järeluuring (5 min): kaitsetahe, muuseumiskäigu mõju, keele- ja osalusvalmidus. * Mõjuanalüüs, kokkuvõtted koolidele ja partneritele; jätkumudeli kavandamine 2027. a (kordusvoorud muuseumis/laagris). |
| **Projekti või tegevuste elluviijate nimed ja nende lühitutvustus** | Ülo Lomp – projekti eestvedaja, projektijuht. Tegelenud noorteprojektidega alates laulvast revolutsioonist. Kulter-Eesti projekt on tegutsenud 9. Tallinna koolis ja see oli suunatud noorte isamaalisele kasvatusele läbi huvitegevuse. Osalisi on tipphetkel olnud üle 2000. Noori suunati selle projekti kaudu Noorte Kotkaste ja Kodutütardega liituma. Suvel toimusid koostöös Eesti Muinsuskaitse Seltsiga töö- ja puhkelaagrid. Lisaks vedas Ülo üle 10 aasta projekti “Ka doonor on riigikaitsja”, saades selle eest nii Vabariigi Presidendi kui ka Kaitseministeeriumi tunnustuse.  Villu Loonde – kaasprojektijuht ja kommunikatsioonijuht. Villu panustab projekti kommunikatsiooni, turunduse ja üldise strateegilise suuna ja projektitööde kujundamisse. Villu on ka projekti nime autor.  Villu seos KULTERi tegevusvaldkonnaga ulatub gümnaasiumi ajast 2000. aastate alguses, andes talle ligi 25-aastase järjepideva sideme organisatsiooni eesmärkide, noorte kaasamise ja ühiskondliku rolliga. Selle aja jooksul on ta panustanud Eesti riikliku pärandi hoidmisele ja isamaalise elustiili esiletoomisele, olles:  – Vabadusristi avamistseremoonia tõrviku kandja,  – aastaid tegev Võidutule turvamise juures,  – ning raamatu „Vabadussõda koolipoiste silmade läbi“ kaasautor.  Lisaks on Villu olnud seotud Laidoneri Seltsi väärtusruumiga, toetades Eesti riikluse, ajaloolise järjepidevuse ja kaitsetahte tutvustamist tänapäevases kontekstis.  Professionaalselt ühendab ta strateegilise kommunikatsiooni, reklaami, turunduse ja jätkusuutlikkuse kogemuse. Tallinna Ülikooli bakalaureusekraad avalikes suhetes annab talle süsteemse ettevalmistuse kommunikatsiooni juhtimiseks ning partnerlussuhete arendamiseks. Projektis rakendab ta neid oskusi,, aidates tugevdada Eesti kultuuri, kogukondlikku sidusust, kaitsetahet ja isamaalist elustiili kaasaegses ning noori kõnetavas vormis.  Tiit Salvan. Sillamäe Vanalinna kooli direktor. Tema juhitav kool on käesoleva projekti pilootkooliks.  Juhendajate ja saatjatena osalevad õpetajad:  Sillamäe Vanalinna Kool - Jevgeni Sarri, Dmitri Vinogradov, Aare Rentik, Ruslan Bobkov, Janina Loiko,  Narva Eesti Põhikool - õppeala juhataja Margarita Koskinen |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | **Kohalik ja piirkondlik meedia:** Põhjarannik, Severnoje Poberezhje, ERR Ida-Virumaa korrespondendid, Õpetajate Leht.  **Haridus- ja kultuurikanalid:** koolide kodulehed, ESMi kanalid, Muuseumihariduse võrgustik.  **Sotsiaalmeedia:** Instagram/TikTok lühivideod (noorte lood), Facebooki sündmused koolide ja ESMi lehtedel.  **Tulemuste kajastus:** kokkuvõtteartikkel partnerkanalites; kutse järgmise aasta osaluseks. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* | **KULTER (Kulter-Eesti)** on 1989. aastal alguse saanud noortealgatus, mis ühendab liikumise, Eesti ajaloo ja sotsiaalsed oskused. Eesmärk: kasvatada sidet Eestiga, kodanikutunnet ja osalusvalmidust. Algus (1989–1992)  * **11.09.1989**: tegevus Eesti Muinsuskaitse Seltsi juures turvateenistusena; 2× nädalas enesekaitse, perepäevad, toetus Kaitseliidu taastamisele. * **1991**: Telemaja kaitse Toompea ründe järel; rahvaürituste julgestus; roll Kaitseliidu taasasutamisel Järvakandis. * **1990. algus**: panus presid. Konstantin Pätsi ümbermatamise julgestusse. * **1991–1992**: esmane etapp vaibub.  Taaskäivitamine (al 1998)  * Tegevus Tallinna koolides; piirkondlikud „koolikolmikud“ (Lasnamäe, Mustamäe, Põhja-Tallinn). * **Kolm põhisuunda:**    1. **Sport ja distsipliin** (pallimängud, enesekaitse, laskmine, ujumine)   2. **Ajalootöö** (rõhk Vabadussõjal, retked ja mälupaigad)   3. **Seltskonnaõpetus** (etikett, viisakus, peotants) * **„Riigimehe päev“**: kohtumised Toompeal ja linnajuhtidega.  Võimalused ja järelkasv  * Aktiivsed noored pääsevad **laagritesse**, spordipäevadele ja riiklikele sündmustele. * **Suunamine** Noorkotkaste ja Kodutütarde juurde kindlustab järjepidevuse.  Põhimõtted ja mõju  * **Vabatahtlikkus, eeskuju, järjepidevus.** * **Praktiline õpe** (sport + ajalugu + sotsiaalsed oskused) tõstab enesekindlust ja meeskonnatööd. * Tulemuseks parem arusaam Eesti loost ja **riigikaitsest** ning tugevam **kodanikutunne**.  Partnerlused ja tänane fookus  * Koostöö **koolide, muuseumide, kodanikuühenduste** ja **Kaitseliidu noorte** struktuuridega. * Tänane rõhk: **kontaktõpe** (muuseumid, rollimudelid, väljasõidud) ja **mõõdetav mõju** (küsitlused, osalus, „saadikuvõrgustik“). * Siht on hoida noortele **võimalust, vastutust ja kuuluvust**, et kasvatada tegusaid Eesti kodanikke. |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

| **Koostööpartneri nimi** | Sillamäe Vanalinna Kool |
| --- | --- |
| **Kodulehekülje aadress** | https://www.svlk.edu.ee/ |
| **Ülesanne projektis** | Projekti pilootkool. Programmi partnerluses välja töötamine ja testimine, tuumikmeeskonda panustamine, õpilaste lähetamine õppereisile ja suvisesse laagrisse; õpetajate kaasamine projekti. |
| **Koostööpartneri nimi** | Sillamäe Eesti Põhikool |
| **Kodulehekülje aadress** | https://www.sillapk.edu.ee/et |
| **Ülesanne projektis** | Õpilaste ja õpetajate kaasamine projekti. |
| **Koostööpartneri nimi** | Sillamäe Gümnaasium |
| **Kodulehekülje aadress** | https://home.sillamaegymn.edu.ee/ |
| **Ülesanne projektis** | Õpilaste ja õpetajate kaasamine projekti. |
| **Koostööpartneri nimi** | Narva Eesti Põhikool |
| **Kodulehekülje aadress** | https://nepk.ee/ |
| **Ülesanne projektis** | Õpilaste ja õpetajate kaasamine projekti. |
| **Koostööpartneri nimi** | Kostivere Kool |
| **Kodulehekülje aadress** | https://kostivere.edu.ee/et/ |
| **Ülesanne projektis** | Õpilaste ja õpetajate kaasamine projekti suvelaagri läbiviimisel. |
| **Koostööpartneri nimi** | Eesti Sõjamuuseum - Kindral Laidoneri muuseum |
| **Kodulehekülje aadress** | [www.esm.ee](http://www.esm.ee) |
| **Ülesanne projektis** | Õpilaste võõrustamine ja tegevusprogrammi pakkumine, nii päevaekskurssioonide kui suvise laagri raames. |

**PROJEKTI OODATAVAD TULEMUSED**

| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | U **335+ noort** ja **25+ õpetajat** kogevad struktureeritud **riigikaitse- ja Eesti-teadlikkuse** programmi; saadud kogemus ja uus teadmine tugevdab sidet Eesti ajalooga ning kasvatab kaitsetahet ning teadlikkust riigikaitsest. |
| --- | --- |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | KULTERi võimekuse kasv: mõõdikupõhine mudel, mida skaleerida 2027. aastast teistesse Ida-Virumaa koolidesse; tugevam partnerlus Eesti sõjamuuseumiga. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | **-** pilootprojekt on ellu viidud.  **- 7** õppereisi, **1** suvelaager (5 p), **≥335** osalenud õpilast, **≥25** õpetajat.  **- 2** küsitlust (enne/pärast), **≥60%** vastamismäär (klassijuhataja toel).  **- ≥70%** osalejatest raporteerib paremat arusaamist Eesti riigikaitsest ja NATOst; **≥60%** väljendab suuremat sidet eesti kultuuri ja riigikaitse alustega.  **-** sisse on seatud õpilaste ja õpetajate seas nö Eesti-saadikute liikumine.  **-** Sillamäe Vanalinna koolis on tähistatud senisest põhjalikumalt Eesti Vabariigi tähtpäevi: viktoriin vabariigi aastapäeval, märtsiküüditamise tähistamine, Tartu Rahu tähistamine.  - Meediakajastused: **≥6** lugu/klippi kohalikes kanalites; sotsiaalmeedia **≥50 000** orgaanilist näitamist. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| --- | --- | --- |
| **Tulud kokku** | 45 200 |  |
| **Taotletav toetus Kaitseministeeriumilt** | 45 200 |  |
| **Omafinantseering** | 0 |  |
| **Müügitulu** | 0 |  |
| **Muu tulu** | 0 |  |
| **Mitterahaline panus** | 0 |  |
| **Kaasfinantseering** | 0 |  |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* | 0 |  |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* | 0 |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  | Finantseerimisallikad | | |
| --- | --- | --- | --- | --- |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** |  | 45 200 |  |  |
| **Personalikulud kokku** |  | 25000 |  |  |
| *Projektijuhtimine* |  | 18000 |  |  |
| *Raamatupidamine* |  | 4000 |  |  |
| *Osalevate õpetajate tasud* |  | 3000 |  |  |
| **Majandamiskulud kokku** |  | 20200 |  |  |
| Bussirent (7x ekskurssioonid + suvine laager) |  | 5600 |  |  |
| **Toitlustus (7x ekskurssioon + suvine laager)** |  | 6200 |  |  |
| **Majutuskulu suvises laagris** |  | 900 |  |  |
| **Osalevatele õpilastele ergutusauhinnad** |  | 2500 |  |  |
| **Kommunikatsioonitegevused** |  | 5000 |  |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

- Osalejate/vanemate kõhklus või vähene huvi – Varajane teavitamine läbi klassijuhatajate; nõusolekuvormid; rõhk turvalisusel ja haridusväärtusel; kohtumine eeskujuga.

- Logistika ja graafiku risk – Kahe bussipakkuja raamleping; varukuupäevad.

- Infomüra / väärinfo – Materjalid kontrollitud allikatest (ESM, riigiportaal); viktoriin toetub faktidele; õpetajate briif.

- Keel ja arusaamine – LAK-õppe põhimõtetest lähtuv info ja meetodid nii koolis, bussis, laagris kui muuseumis; subtiitrid filmilõikudel.

- Eelarverisk – Pakkumiste võrdlus; sponsori- ja in-kind panuste kaasamine (auhinnad).

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

| **Allkirjaõigusliku esindja ees- ja perenimi** | Ülo Lomp |
| --- | --- |
| **Isikukood** | 35404280243 |
| **Ametikoht** | Juhatuse liige |
| **Allkiri** | digitaalne |
| **Kuupäev** |  |